Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
25 ก.ย. 2558

SET ย่ำฐานแนวต้าน 1,380 จุด….”ซื้อ” NYT เป้าหมายพื้นฐาน 18.0 บาท
ดัชนี SET อยู่ที่ 1,375.81 จุด +3.46 จุด +0.25% ปริมาณซื้อขาย 15,255  ลบ.
แนวรับ:          1,370          แนวต้าน:          1,380
 
สรุปทิศทางและแนวโน้มตลาด
SET ย่ำฐานต่อ ยังไม่สามารถผ่านแนวต้าน 1,380 จุด ไปได้: SET ย่ำฐานต่อ ยังไม่สามารถผ่านแนวต้านที่ 1,380 จุด ซึ่งมองการ “ย่ำฐาน” เป็นโอกาส “ซื้อ” ต่อไป ด้วยเป้าหมายระยะสัปดาห์ที่ 1,408 หรือ 1,420 จุด โดยเรายังเน้นหุ้นกลุ่มรับเหมาฯ CK STEC SEAFCO กลุ่มท่องเที่ยว CENTEL AOT และมองการปรับลดลงของ SCC เป็นโอกาส “ซื้อ” ต่อเนื่อง
 “ซื้อ” NYT…ผู้นำในตลาดส่งออกรถยนต์ ด้วยเป้าหมายพื้นฐาน 18 บาท: NYT เป็นผู้ให้บริการท่าเทียบเรือขนส่งรถยนต์ที่เกือบผูกขาดทางการค้าด้วยส่วนแบ่งตลาด 80% ทำให้รายได้มีแนวโน้มเติบโตตามอุตสาหกรรมส่งออกรถยนต์ที่เติบโตเฉลี่ย 6% ต่อปี แนะนำ “ซื้อ” เป้าหมายพื้นฐาน 18 บาท จาก
1)  ธุรกิจส่งออกรถยนต์ผ่านจุดต่ำสุดไปแล้ว โดยช่วง 8M15 ยอดส่งออกรถยนต์เติบโตเฉลี่ย 5.3% y-y หรือ 780,414 คัน แต่เดือน ส.ค.มีการขยายตัวสูง 14% y-y จากการเปิดตัวรถรุ่นใหม่โดยเฉพาะกระบะหนึ่งตัน และอีโค คาร์ หนุนกำไรเติบโตเฉลี่ย ~10% ต่อปีในช่วงปี 2015-17
2)  ท่าเทียบเรือ C0 ของ LRT (NYT ถือหุ้นอยู่ 20% และจะซื้อหุ้นเพิ่มอีก 29% ในปี 2017) กลับมาทำกำไรตั้งแต่ 2Q15 หลังลูกค้าหลักอย่าง STP&amp;I กลับมาใช้บริการอีกครั้ง และคาดว่าจะมีส่วนแบ่งกำไรเพิ่มขึ้นในช่วงที่เหลือของปี
3)  ฐานะทางการเงินแข็งแกร่ง ด้วยสัดส่วนเงินสดสุทธิ และให้อัตราผลตอบแทนจากเงินปันผล 4.2-5.0% ในปี 2015-17
4)  ทางเทคนิค (อิงรายงาน Trade Code วันที่ 23 ก.ย.) มีเป้าหมายการปรับสูงขึ้นที่ 16.2 บาท และ 16.70 บาท
 
หุ้นที่น่าสนใจทางเทคนิค
TCMC “ซื้อ” ราคาหุ้นดีดตัวขึ้นทะลุแนวต้านรูปแบบสามเหลี่ยมด้านเท่า พร้อมปริมาณการซื้อขายสูงสนับสนุน สอดคล้องกับเครื่องมือ MACD ที่พลิกกลับมาเป็นบวกวันแรก คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่เส้นค่าเฉลี่ย 3 เดือนบริเวณ 3.74 บาท และแนวต้านถัดไปที่ 3.80 บาท
BH “ซื้อ” ราคาหุ้นมีจังหวะฟื้นตัวได้ที่แนวรับเส้นค่าเฉลี่ย 3 เดือน ด้วยแท่งเทียนรูปแบบ Morning Star  เป็นจังหวะเก็งกำไรตามการฟื้นตัว มีแนวต้านแรกที่บริเวณ 224 บาท ผ่านได้จะมีเป้าหมายถัดไปที่ 230 บาท
CHG “ซื้อ” ราคาหุ้นมีจังหวะขึ้นทะลุกรอบรูปแบบ Pennant พร้อมเครื่องมือ MACD ตัด Signal กลับขึ้นมาอีกครั้ง เป็นจังหวะซื้อเก็งกำไร มีเป้าหมายแรกที่ 2.26 บาท และมีแนวต้านถัดไปที่จุดสูงสุดเดิม 2.32 บาท
 
Futures แนวรับ         แนวต้าน
SET50       870            880
                865            885
Gold         19700          19900
               19600          20000
Oil           1750           1780
               1700           1800